## **DISGRIFIAD SWYDD: CYNORTHWYYDD BAR A CHEGIN**

Prif ddiben y swydd:

* Gweithio fel rhan o dîm sy’n darparu gwasanaeth cwsmeriaid o’r ansawdd uchaf, mewn modd sydd bob amser yn hawddgar, yn gyfeillgar ac yn groesawgar.
* Sicrhau diogelwch a lles yr adeilad a chynnal y safonau uchaf o ran gofal cwsmeriaid, ymddangosiad ac arferion gweithio tîm y Bar a’r Gegin.
* Hyrwyddo lefelau eithriadol o wasanaeth cwsmeriaid, gweithio gyda Rheolwr y Bar a’r Gegin a thîm Blaen y Tŷ i sicrhau safonau gwasanaeth cwsmeriaid ym mhob agwedd ar ryngweithiad y cwmni gyda’r cyhoedd.
* Paratoi a gweini bwyd a diod o ansawdd uchel mewn modd sy’n ystyried yr holl reoliadau iechyd a diogelwch a pholisïau a gweithdrefnau’r Sherman.
* Paratoi diodydd o ansawdd uchel yn unol â rheoliadau iechyd a diogelwch a pholisïau a gweithdrefnau’r Sherman.
* Ymgymryd â hyfforddiant a gallu ysgwyddo cyfrifoldebau mewn modd sy’n dangos gwerthoedd y cwmni.

Yn adrodd i:

Rheolwr y Bar a’r Gegin, Goruchwyliwr y Bar a’r Gegin, Rheolwyr Dyletswydd

Cydberthnasau allweddol:

Tîm y Blaen Tŷ, Y Tîm Marchnata a Chyfathrebu

Manylion y cytundeb:

|  |  |
| --- | --- |
|  |  |
| **Cyflog** | £10.42 yr awr. |
|  |  |
|  |  |
| **Tymor** | Cynigir y swydd fel cytundeb dim oriau. |
|  |  |
|  |  |
| **Oriau** | Yn amrywio o wythnos i wythnos yn dibynnu ar oriau gweithredu a pherfformiadau sy’n digwydd yn Theatr y Sherman. Hyblygrwydd i weithio gyda’r nos ac ar benwythnosau, gan gynnwys nosweithiau Gwener a Sadwrn yn benodol, pan fydd y sifftiau yma ar gael.  |
|  |  |
|  |  |
| **Cyfnod Rhybudd** | 1 wythnos. |
|  |  |
|  |  |
| **Pensiwn** | Mae Theatr y Sherman yn gweithredu cynllun pensiwn y gweithle cymwys. |
|  |  |
|  |  |
| **Yr hawl i weithio** | Bydd yn ofynnol i'r ymgeisydd llwyddiannus ddarparu dogfennau o dan Ddeddf Mewnfudo, Lloches a Chenedligrwydd 2006. |
|  |  |
|  |  |
| **Geirdaon** | Mae cynigion swydd yn amodol ar dderbyn geirdaon sy'n foddhaol i Theatr y Sherman. |
|  |  |
|  |  |
| **Adleoli** | Bydd disgwyl i ddeiliad y swydd fyw o fewn pellter cymudo i Theatr y Sherman. |
|  |  |
|  |  |
| **Dyddiad dechrau** | Mae'r swydd ar gael ar unwaith. |
|  |  |

Er mwyn gwneud cais am y swydd, anfonwch gopi o’ch CV, ynghyd â Thaflen Eglurhaol y Cais a’r Ffurflen Monitro Cyfle Cyfartal i ni drwy: recruitment@shermantheatre.co.uk.

Gallwch lwytho Taflen Eglurhaol y Cais a'r Ffurflen Monitro Cyfle Cyfartal i lawr o'n gwefan: [www.shermantheatre.co.uk/amdanom-ni/jobs/?lang=cy](http://www.shermantheatre.co.uk/amdanom-ni/jobs/?lang=cy)

Dylid nodi mai dim ond ceisiadau electronig rydyn ni'n ymdrin â nhw, yn unol â'n polisi amgylchedd.

## Dyletswyddau a chyfrifoldebau

1. Gwasanaeth Cwsmeriaid:
* Darparu gwasanaeth cwsmeriaid o'r radd flaenaf bob amser, yn unol â safonau'r Theatr y Sherman
* Dangos gwybodaeth dda am ddigwyddiadau, prisiau, pecynnau, cynigion hyrwyddo, gweithgareddau yn yr adeilad a rhaglen o newidiadau er mwyn darparu gwasanaeth cynhwysfawr ac effeithlon.
* Gwrando'n ofalus ar gwsmeriaid, casglu adborth a dilyn protocolau a gweithdrefnau'r cwmni, gan gyfeirio at uwch staff yn ôl yr angen.
* Sicrhau bod stoc lawn ar gael o'r holl daflenni a deunyddiau manwerthu a'u bod yn cael eu harddangos yn ddeniadol.
* Dilyn ceisiadau'r person sy'n goruchwylio eich gwaith.
* Gweithio fel rhan o dîm yn rhannu eich gwybodaeth gydag eraill.
* Mynd i ddigwyddiadau hyfforddi i sicrhau eich bod yn gallu ymgymryd â’ch cyfrifoldebau mewn modd sy’n dangos gwerthoedd y cwmni.
* Mynychu cyfarfodydd Tîm a chyfrannu atynt yn ôl yr angen.
1. Hyblygrwydd:
* Bydd sifftiau yn cael eu dyrannu ar gyfer y Bar neu’r Gegin ymlaen llaw, fodd bynnag, dylech fod yn barod i weithio yn unrhyw ardal ar unrhyw adeg.
1. Bar/Arlwyo:
* **Diogelwch Bwyd**
Bod yn ymwybodol o weithdrefnau diogelwch bwyd sylfaenol.
* **Paratoi Bwyd**
Paratoi eitemau o’r ddewislen yn unol â dulliau a chyflwyno’r bwyd mewn modd a ragnodwyd.
* **Gwerthu Diod**
Dilyn deddfau trwyddedu alcohol a bod â dealltwriaeth o bolisïau gwerthu alcohol Theatr y Sherman. Gwerthu diodydd yn y bar cyn/ar ôl sioeau gan gynnwys archebion yn ystod yr egwyl.
* **Gwasanaeth**
Derbyn archebion am fwyd a diod gan gwsmeriaid a gweini diodydd a phrydau bwyd wrth fyrddau.
* **Ail-lenwi stoc**Sicrhau bod yr holl nwyddau ar gael i’w gwerthu a’u bod wedi’u harddangos yn briodol. Cymryd agwedd ragweithiol tuag at lefelau stoc isel.
* **Trafodion**Cymryd taliadau ar ffurf arian parod neu gerdyn gan sicrhau cysoniad cywir.
* **Casglu Gwastraff**Cadw ardaloedd y Bar a’r Cyntedd yn lân ac yn daclus cyn, yn ystod, ac ar ôl y perfformiad.
* **Gofal Cwsmeriaid**Rhoi cyfarwyddiadau a rhannu gwybodaeth am y digwyddiadau a’r adeilad.
* **Gweithdrefnau gwacáu’r adeilad**Darparu allanfa ddiogel i’r cyhoedd pe bai argyfwng.
* **Cynorthwyo yn y Bar Caffi**Sicrhau bod y cyntedd yn cael ei gadw’n daclus drwy gasglu gwydrau, llestri, cyllyll a ffyrc ac unrhyw beth arall yn y Bar Caffi, gan sicrhau eu bod yn cael eu glanhau yn y peiriant golchi priodol a’u gosod yn ôl gyda’r stoc glân – yn enwedig yn ystod adegau prysur.
1. **Argyfwng a Gwacáu**
* Deall y gweithdrefnau a bod yn barod i weithredu’r gweithdrefnau ar gyfer rôl y swyddog tân.
* Ymddwyn yn bwyllog ym mhob sefyllfa.
* Adrodd am bob perygl i’r rheolwr llinell priodol.
* Ymgymryd â hyfforddiant yn rôl y swyddog tân.
* Bod yn unigolyn allweddol yn y broses wacáu a gweithredu fel Cydlynydd Tân yn ystod argyfwng neu wacáu.
1. **Gweithdrefnau a Thrin Arian Parod**
* Cymryd gofal ym mhob trafodyn i leihau anghysondebau a gwybod beth yw prisiau cywir cynnyrch i gydymffurfio â gweithdrefnau archwilio Theatr y Sherman.
* Dilyn rheoliadau’r diwydiant taliadau cerdyn (PCI) a’r Rheoliad Diogelu Data Cyffredinol (GDPR) er mwyn sicrhau cydymffurfiaeth â deddfau cysylltiedig.
* Ymddwyn yn bwyllog ym mhob sefyllfa.
* Ymgymryd â hyfforddiant yn rôl y swyddog tân.
* Bod yn unigolyn allweddol yn y broses wacáu a gweithredu fel Cydlynydd Tân yn ystod argyfwng neu wacáu.
* Cadw at systemau gweinyddol
* Ysgwyddo cyfrifoldeb unigol priodol o ran parchu, hyrwyddo, a gweithredu polisïau Theatr y Sherman ar Gyfle Cyfartal, Iechyd a Diogelwch, Gofal Cwsmeriaid a Thrwyddedu.

## MANYLEB YR UNIGOLYN: Cynorthwyydd Bar a Chegin

Rhaid i ymgeiswyr llwyddiannus fod ar gael yn ystod y dydd, ar benwythnosau a rhai cyfnodau gwyliau.

Rhaid i ymgeiswyr fod ar gael i weithio o leiaf un dydd Gwener a dau ddydd Sadwrn bob mis, er nad oes modd gwarantu’r sifftiau yma. Yn gyffredinol, mae Theatr y Sherman ar gau ar ddydd Sul, fodd bynnag, ar achlysuron penodol bydd y Bar Caffi ar agor pan fydd perfformiadau neu ddigwyddiadau.

Byddai'r swydd hon yn ddelfrydol i ymgeiswyr sy'n allblyg, hyderus a chadarnhaol ac sydd hefyd yn meddu ar y sgiliau a'r galluoedd allweddol canlynol:

HANFODOL

* *Profiad o baratoi bwyd ar gyfer y cyhoedd.*
* *Dealltwriaeth o weithdrefnau a deddfwriaeth berthnasol.*
* *Dealltwriaeth o reoliadau Diogelwch Bwyd.*
* *Dealltwriaeth o reoli alergenau.*
* *Profiad da o weithio tu ôl i far.*
* *Profiad o weithio mewn amgylchedd gwasanaeth o dan bwysau.*
* *Sgiliau rhyngbersonol/gofal cwsmeriaid gwych: rhaid bod agored, yn gyfeillgar ac yn gymwynasgar.*
* *Y gallu i ddarparu lefel uchel o ofal cwsmeriaid.*
* *Y gallu i weithio fel rhan o dîm.*
* *Y gallu i weithio heb oruchwyliaeth.*
* *Y gallu i ddilyn cyfarwyddiadau.*
* *Y gallu i ymateb yn gadarnhaol i newidiadau yn yr amgylchedd gwaith ac i ddelio â phwysau o fewn y rôl pan fyddant yn codi.*
* *Aros yn ddigynnwrf ac ymddwyn yn broffesiynol mewn sefyllfaoedd llawn straen.*
* *Cydwybodol: Mae gan Gynorthwywyr Bar a Chegin rôl ddiogelwch bwysig.*
* *Cyflwyniad personol da: Mae’r Cynorthwywyr Bar a Chegin yn cynrychioli wyneb cyhoeddus Theatr y Sherman.*
* *Hyblyg ynghylch oriau gwaith.*
* *18+ oed.*

DYMUNOL

* *Barista hyfforddedig.*
* *Profiad o weithio mewn amgylchedd cegin prysur a chyflym.*
* *Diddordeb yn y theatr.*
* *Gallu cyfathrebu yn Gymraeg.*
* *Profiad blaenorol o weithio mewn amgylchedd theatr.*
* *Bod yn barod i dderbyn hyfforddiant pelach yn ôl yr angen.*
* *Cymhwyster Diogelwch Bwyd Lefel 2 (neu uwch).*
* *Deiliad Trwydded Bersonol.*